# מזרח אירופה

**מזרח אירופה** הוא אזור גאוגרפי במזרחה של אירופה. גבולותיו של אזור זה אינם מוגדרים באופן חד-משמעי. יש המגדירים את האזור כאזור המערבי להרי האורל ולהרי הקווקז עד גבולה המערבי של רוסיה, יש המוסיפים את המדינות הצמודות לגבול זה (מדינות שהיו בעבר חלק מברית המועצות) ויש הכוללים באזור זה את כל מדינות ברית ורשה. מכיוון שחלק מרוסיה נמצא באסיה, רק חלק ממנה נחשב למזרח אירופי ולא כל שטחה. המזרח אירופאיים הם ברובם המכריע ממוצא אתני משותף המכונה סלאבים, ובני הדת הנוצרית-אורתודוקסית.

## מדינות מזרח אירופה לפי ההגדרה המצומצמת[דרוש מקור]

על פי ההגדרה המצומצמת של האזור נמצאות באזור המדינות הבאות (שהיו בעבר חלק מברית המועצות):[דרושה הבהרה]

* אוקראינה אוקראינה
* גאורגיה גאורגיה (החלק האירופאי בלבד)
* רוסיה רוסיה (החלק האירופאי בלבד)
* בלארוס בלארוס
* ארמניה ארמניה (החלק האירופאי בלבד)
* מולדובה מולדובה
* אזרבייג'ן אזרבייג'ן (החלק האירופאי בלבד)

## מדינות מזרח אירופה על פי ההגדרה הישנה

מזרח אירופה (מסומנת באדום) לפי ההגדרה ששררה עד 1989.
עד נפילתו של הגוש הקומוניסטי נהגו להתייחס לכל המדינות בהן יש שלטון קומוניסטי כחלק ממזרח אירופה או הגוש המזרחי.

* אוקראינה אוקראינה
* אזרבייג'ן אזרבייג'ן
* אלבניה אלבניה
* אסטוניה אסטוניה
* בולגריה בולגריה
* בוסניה והרצגובינה בוסניה והרצגובינה
* בלארוס בלארוס
* גאורגיה גאורגיה
* לטביה לטביה
* ליטא ליטא
* מולדובה מולדובה
* מונטנגרו מונטנגרו
* מקדוניה הצפונית מקדוניה הצפונית
* סלובניה סלובניה
* סלובקיה סלובקיה
* סרביה סרביה
* פולין פולין
* מזרח גרמניה מזרח גרמניה
* צ'כיה צ'כיה
* קרואטיה קרואטיה
* רומניה רומניה
* רוסיה רוסיה

הערה: יוון וטורקיה, על אף מיקומן במזרחה של יבשת אירופה אינן נחשבות חלק ממזרח אירופה בשל השלטונות הלא-קומוניסטיים שהיו בהן. כיום הן מוגדרות חלק מהבלקן (דרום אירופה)

## ההגדרות כיום

אזורי אירופה כיום
החלוקה של ימי המלחמה הקרה בין מזרח ומערב אירופה שהתבססה על החלוקה בין מדינות נאט"ו לבין הגוש המזרחי אינה תקפה יותר, מאז נפילתו של הגוש המזרחי והרחבתו של האיחוד האירופי מזרחה.
לחלק מדינות מזרח אירופה יש בימינו ממשלות ליברליות ודמוקרטיות **יחסית**. כמו כן ההבדלים ברמת החיים ופערי ההכנסה בין מזרח ומערב אירופה הולכים ומצטמצמים עם הזמן.

מסיבה זו, בימינו, נכון להתייחס למדינות מזרח אירופה מבחינה גאוגרפית בלבד, היינו לפי ההגדרה המצומצמת, המאפיינת מדינות אלה גם מבחינה תרבותית.

המדינות הבלטיות (אסטוניה, לטביה וליטא) שנחשבו בעבר חלק ממזרח אירופה כיום הן מבחינה גאוגרפית והן מבחינה תרבותית נוטות לצפון אירופה.

מדינות יוגוסלביה לשעבר, אלבניה, רומניה ובולגריה הוגדרו כולן חלק ממזרח אירופה. כיום, כולן (למעט סלובניה, שמוגדרת כחלק ממרכז אירופה) נחשבות חלק מהבלקן.

פולין, צ'כיה, סלובקיה, הונגריה ומזרח גרמניה (כיום חלק מגרמניה) נחשבות כולן כיום חלק ממרכז אירופה (חלקים מצפון פולין וצפון גרמניה מוגדרים חלק מצפון אירופה, אך מרבית שטחן במרכז היבשת.)

ישנן עוד מדינות רבות נוספות שנחשבו בשלב מסוים בהיסטוריה כחלק ממזרח אירופה, ובפרט אותן ארצות שהיו חלק מברית המועצות או קודם לכן חלק מהאימפריה הרוסית.

## היסטוריה

המונח "מזרח אירופה" הופיע לראשונה בסוף המאה ה-18 ותחילת המאה ה-19 לתאר את חלקיה של אירופה שנפלו מאחור מבחינה טכנולוגית, ולא התקדמו יחד עם מערב אירופה לאחר המהפכה התעשייתית. במזרחה של אירופה נשארו צורות השלטון המסורתיות של אצילים וצמיתים - מבנה כלכלי שהלך ונעלם במערב אירופה הליברלית.

המונח המודרני "מזרח אירופה" מקורו בהקמת הגוש המזרחי בשחרור הקומוניסטי של ארצות מזרח אירופה מהכיבוש הנאצי בסיומה של מלחמת העולם השנייה.
"מסך הברזל" שהפריד בין מזרחה ומערבה של אירופה במהלך המלחמה הקרה יצר הבדל ברמת החיים ורמת ההכנסה בין מזרחה למערבה של אירופה - הבדל הנוסף על השוני בצורת השלטון.

## ראו גם

* מרכז אירופה
* יהדות מזרח אירופה

## לקריאה נוספת

* אן אפלבאום, **מסך הברזל - ריסוק מזרח אירופה**, הוצאת עם עובד, 2014.

## קישורים חיצוניים

* חינוך במזרח אירופה לאחר נפילת הקומוניזם
* פורטל בעניין מזרח אירופה
* אירופה המזרחית, דף שער בספרייה הלאומית